# ПЛАН-ПРОГРАМА

В изпълнение на изискванията на чл. 26 а, ал.1 от

Закона за народните читалища

## I. ВЪВЕДЕНИЕ

На 30.01.1911 г. по инициатива на Христо Семерджиев и будни и родолюбиви жители на с. Плиска е свикано събрание,на което са присъствали 33 души и се е взело решение да се основе читалище. Приет бил Устав на читалището и било избрано читалищно настоятелство. За председател на читалището бил избран Христо Семерджиев. Читалището именували „Цар Борис”. Успоредно с културно-просветната дейност се заражда идеята да се построи собствена сграда на читалището.С протоколно решение от 19.12.1920 г. се създава фонд „ Постройка на читалищна сграда”,но едва през 1936 г. се сбъдва мечтата на първия УС за самостоятелна сграда на читалището.

На 4.10.1936 г. се полага първият камък на новостроящата се читалищна сграда. През 1938г. е официалното откриване на салона на читалището.

Днес читалището носи името - „ Просвета – 1911” , което през годините се е утвърдило като живо средище на просвета и култура. Заради цялостната си дейност и принос към българската култура читалището е извоювало най-престижната награда за изкуство и култура в България – „Орден Кирил и Методий – I степен”. Пред нас стои нелеката задача да се грижим за развитието на културния живот и опазваме традициите и обичаите на българския народ. Да съдействаме на гражданите в обогатяването на знанията и не на последно място да възпитаваме и утвърждаваме националното самосъзнание. Истински вярваме и осъзнаваме необходимостта от читалищната дейност за възпитанието на младите, за изяви на талантливите и всеотдайни самодейци.

**II. АНАЛИЗ НА РЕСУРСИТЕ**

Народно Читалище„Просвета-1911“ гр.Плиска се помещава в масивна сграда на два етажа с безвъзмездно и безсрочно право на ползване на сградата до прекратяване на дейността на читалището.Вписано в Регистъра на народните читалища и Регистъра на обществените библиотеки към Министерството на културата.

Читалището разполага с библиотечна зала,читалня,концертна зала със сцена,гримьорни,складове и сервизни помещения.

**III. ФИНАНСИРАНЕ**

Финансирането на читалището се извършва с годишна държавна субсидия съгласно Закона за народните читалища.Други източници на финансиране са: наеми,дарения,членски внос,културно-просветна и информационна дейност.Допълнително финансиране за танцовите състави със средства от общината с решение на общинския съвет.

## IV. ЦЕЛИ И ПРИОРИТЕТИ

Целите на НЧ„Просвета-1911“ са да задоволят потребностите на населението,свързани с културните,информационни,социални и граждански функции.С примера си за съхранение и развитие на културните ценности,взаимовръзката с миналото и традициите,образованието,информационните технологии и работата в подкрепа на обществото,читалището ще се стреми да отговаря на предизвикателствата на съвременното развитие.

* Развитие и обогатяване на културния живот,социалната и образователна дейност в населеното място
* Запазване на националните и местни традиции и обичаи
* Осигуряването на достъп до информация

За постигане на тези цели,читалището е обвързано с дейности като:

* Уреждане и поддържане на библиотека и читалня.Попълване и обогатяване на библиотечния фонд с нови,интересни заглавия от различни области;
* Развитие и подпомагане на любителското художествено творчество и стимулиране на млади таланти;
* Организиране на клубове,празненства,чествания,концерти и други дейности,насочени към местното население;
* Събиране и разпространяване на данни за родния край;
* Предоставяне на компютърни и интернет услуги;
* Разработването на проекти подпомагащи читалището и библиотеката.

## V. ДЕЙНОСТИ

## БИБЛИОТЕЧНО-ИНФОРМАЦИОННА ДЕЙНОСТ

Една от основните дейности в читалището е библиотечната дейност.

Библиотеката ни разполага с богат и разнообразен библиотечен фонд – 10935 библиотечни единици. Ще продължим и през 2024 г. да го обогатяваме с нови книги Продължаваме с предлагането в библиотеката- както заемане на книги, така и ползване на компютрите от „ Глобални библиотеки “.

С предлагането на интернет връзка ние се превръщаме в един съвременен културно – информационен център в услуга на гражданите.

Ще оказваме съдействие при публикуване на обяви за продажби, търсене на работа в интернет сайтове, копирни услуги, подготвяне на документи за кандидатстване за работа, помощ при изготвяне на проекти на учениците във връзка с учебния процес и съдействие при изготвянето на материали за организирането на празници и др. услуги по желание на потребителите. Ще работим с жители от всички възрастови групи и етническа принадлежност.

В библиотеката се отбелязват-изложби,витрини,презентации,прожекции,всички значими дати и събития.

Ще помагаме на желаещи потребители да придобият умения в ползването на компютър, търсене в интернет сайтове на необходимата им информация и ползването на социалните мрежи. Със съдействието и участието на децата от местната детска градина и училището ще се провеждат и организират посещения в библиотеката в седмицата на четенето,летни занимания,прожекции,работа с природни материали и тихи игри.

Библиотеката към Народно читалище „ Просвета – 1911 “ и през 2024 г. ще продължи и с инициативата си да награждава най – активните си читатели в две категории – ученици и възрастни. Заслужилите получават подарък книга от любими автори и грамота. Ще се връчат и две поощрителни награди на ученици, с цел стимулиране интереса към четенето и книгите.

* **ХУДОЖЕСТВЕНО-ТВОРЧЕСКА ДЕЙНОСТ**

Художествено-творческата самодейност в читалището цели запазване и развитие на традиционния български фолклор.Чрез тази дейност читалището ще работи за привличането на млади хора и ученици към самодейните колективи.Творческия

процес в читалището представя равни възможности за изява на хора от различни възрасти,социален статус и професия.

Към НЧ„Просвета-1911“ гр.Плиска има създадени няколко състава:

* Детски танцов състав „ Здравец “ ;
* Клуб за народни хора и танци „ Розета “ ;
* Детска певческа група „ Плисковче “ ;
* Група за възстановка на народни обичаи.

Те са представяли и ще продължават да представят читалището в различни фолклорни и певчески фестивали на регионално,областно,национално и международно ниво.

## КУЛТУРНО-МАСОВА ДЕЙНОСТ

НЧ„Просвета-1911“гр.Плиска ежегодно организира изяви по различни поводи,чествания, годишнини от местен и национален характер.За реализирането на инициативите се търси подкрепа от местни организации,училищни ръководства,детски градини и пенсионерски клуб с които се работи. С ежегодните културни прояви-традиционни събори,местни празници и др. се поддържа духовния живот в гр.Плиска. Читалището е основен организатор, съорганизатор и участник във всички мероприятия в града и други свързани с културния календар на Общината празници.

Читалището ще продължи да участва активно в концертната част за празника на Плиска – 2 май. Също така съвместно с пенсионерския клуб организираме и празниците Бабин ден, Трифон зарезан ,Еньовден и др.

В опита си да съхраним някои от вековните обичаи, като Лазаруване и Коледуване – и през 2024 г. ще организираме в групи младите ни самодейци, които на Лазаровден и в навечерието на Коледа обикалят домовете и благославят стопаните им.

**КУЛТУРЕН КАЛНДАР ЗА 2024г.**

|  |  |
| --- | --- |
|  | **ЯНУАРИ** |
| 12.01 | Награждаване за най – активен читател за 2023г. |
| 21.01 | Бабинден - Съвместно с клуб на пенсионера. |
|  | **ФЕВРУАРИ** |
| 08.02 | 90 г. от рождението на писателката Лада Галина |
| 14.02 | Трифон Зарезан – Отбелязване и пресъздаване на обичая съвместно с клубовете на пенсионера и Кметството.Конкурс за най-хубаво вино с грамоти и награди. |
| 18,19.02 | 151 г. от обесването на Васил Левски-рецитал |
|  | **МАРТ** |
| 01.03 | Баба Марта –Тържество и поздрав към децата от ДГ„Детелина“гр.Плиска |
| 03.03 | Национален празник на България –тържествено поднасяне на венци и цветя,изложба в библиотеката по случай празника |
| 08.03 | Международен ден на жената |
| 21.03 | Световен ден на поезията – рецитал |
| 22.03 | Първа пролет-тържества |
| 28.03 | 95 г.от рождението на писателката Вера Мутафчиева |
|  | **АПРИЛ** |
| 02.04 | Международен ден на детската книга –литературно четене в детската градина и училището |
| 04.04 | 105 г. от рождението на поета Веселин Ханчев |
| 27.04 | Лазаровден – Пресъздаване на обичая „Лазаруване“. |
|  | **МАЙ** |
| 01.05 | Ден на труда |
| 02.05 | Ден на гр. Плиска – участие в концерт |
| 05.05 | Великден – Великденско хоро |
| 06.05 | Ден на храбростта и Българската армия. Гергьовден – отбелязване на празника с украсяването на Гергьовска люлка |
| 07.05 | 110 г. от рождението на Андрей Гуляшки |
| 09.05 | Ден на Европа-поднасяне на цветя пред паметниците |
| 11.05 | Св. Св. Кирил и Методий – Професионален празник на българските библиотекари |
| 24.05 | Ден на българската просвета и култура. Ден на народните читалища |
|  | **ЮНИ** |
| 01.06 | Ден на детето – забавления с деца |
| 02.06 | Отбелязване на деня на Ботев |
| 19.06 | 105 г. от рождението на писателя Богомил Райнов |
| 24.06 | Еньовден- съвместно пенсионерски клуб бране на билки и сплитане на венци |
| 25.06 | 115 г. от рождението на писателя Димитър Димов |
|  | **ЮЛИ** |
| 01.07-30.07 | Откриване на „Лятна занималня“ в библиотеката-посещения на деца, прожекции на различни приказки и образователни филмчета на различни теми,работа с природни материали и тихи игри. |
| 09.07 | 95 г. от рождението на поетесата Станка Пенчева |
| 18.07 | 187 г. от рождението на Васил Левски |
|  | **СЕПТЕМВРИ** |
| 06.09 | Съединението |
| 15.09 | 105 г. от рождението на Николай Хайтов |
| 22.09 | Ден на Независимостта на България- |
|  | **ОКТОМВРИ** |
| 01.10 | Откриване на новия творчески сезон.Ден на възрастните хора-поздрав към пенсионерите в клубовете. |
| 16.10 | 110 г. от смъртта на Пейо Яворов  170 г. от рождението на Оскар Уайлд |
| 24.10 | 95 г. от рождението на писателя Йордан Радичков |
|  | **НОЕМВРИ** |
| 01.11 | Ден на народните будители |
| 21.11 | Ден на християнското семейство- |
|  | **ДЕКЕМВРИ** |
| 01.12 | Декемврийска работилница за деца.Конкурс и изложба на сурвакници.Украсяване на читалището по случай празниците |
| 03.12 | 75 г. от смъртта на Елин Пелин |
| 07.12 | 115 г. от рождението на поета Никола Вапцаров |
| 24.12 | Бъдни вечер – Пресъздаване на обичая„ Коледуване “ |

НАРОДНО ЧИТАЛИЩЕ „ПРОСВЕТА-1911“ ГР. ПЛИСКА ЗАПАЗВА ПРАВОТО СИ

ЗА ДОПЪЛНЕНИЕ И ИЗМЕНЕНИЕ НА ДАТИТЕ .

**VI. ЗАКЛЮЧЕНИЕ**

Успешното изпълнение на програмата ще спомогне за опазването и съхраняването на културното наследство.Подпомагането и развитието на любителското художествено творчество ще стимулира талантите.Уреждането и поддържането на библиотечните колекции ще подпомогне образователния процес в получаването на нови знания.Реализирането на инициативи ще допринесе за обогатяване на културния живот.

Понастоящем Председател на ЧН е г-жа Ганка Христова и е на тази позиция от 2023 г. Читалищен секретар е Десислава Петрова Драгомирова , библиотекар – Валентина Величкова-Вичева.

Всички ние от колектива на НЧ „ Просвета – 1911 “ ще работим и ще дадем всичко от себе си за развитието на културния живот в нашето населено място, за опазване на традициите и обичаите на българския народ, за възпитаване и утвърждаване националното самосъзнание в млади и стари.

Програмата предполага разкриване традициите на миналото,предизвикателствата на настоящето и надеждата за по-добро бъдеще.

Изготвил: Председател:

Д.Драгомирова -секретар Ганка Христова